झांसी से सांसद उमा भारती ने कहा कि वह दो बार सांसद रही हैं और पार्टी के लिए काफी काम किया है। इसके चलते इतनी कम उम्र में उनका शरीर जवाब देने लगा है। कमर और घुटनों में दर्द के चलते चलने-फिरने में परेशानी होती है। उन्होंने कहा कि वह पहले की तरह ही पार्टी के लिए प्रचार करती रहेंगी। बता दें उमा भारती वर्तमान में झांसी, उत्तरप्रदेश से सांसद हैं। मूलत: टीकमगढ़ मप्र की रहने वाली उमा भारती ने राममंदिर आंदोलन के समय सक्रिय भूमिका निभाई थी। उमा ने पार्टी के लिए काफी काम किए परंतु वो पार्टी से कभी संतुष्ट नहीं रहीं। एक वक्त ऐसा था जब उनसे उनकी पहचान 'राम मुद्दा' छीन लिया गया।